Diari Oficial de la Generalitat Valenciana


Sumari del DOGV 3886, del 27-11-2000 (2000/9212)

RESOLUCIÓ de 25 d'octubre de 2000, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades per la instal·lació de la línia elèctrica aèria trifàsica de 20 kV, doble circuit (LA-110), de la ST Segorbe al polígon industrial Sepes, de Segorbe (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/9212


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 d'octubre de 2000, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades per la instal·lació de la línia elèctrica aèria trifàsica de 20 kV, doble circuit (LA-110), de la ST Segorbe al polígon industrial Sepes, de Segorbe (Castelló). [2000/Q9212]
  
Expedient d'expropiació JUEXPR/2000/7.
  
Mitjançant la Resolució de 16 d' octubre de 2000, d'aquest Servei Territorial d'Indústria i Energia, s'ha autoritzat a Iberdrola, SA, la instal·lació de la línia elèctrica aèria trifàsica de 20 kV, doble circuit (LA-110), de la ST de Segorbe al polígon industrial Sepes, de Segorbe (Castelló), i s'ha declarat, en concret, la utilitat pública d'aquesta. La dita declaració d'utilitat pública, de conformitat amb el que s'ha disposat en l'article 53 de la Llei 40/1994, de 30 de desembre, d'Ordenació del Sistema Elèctric Nacional, porta implícita la necessitat d'ocupació dels béns i drets afectats i implica la urgent ocupació, tot sent d'aplicació el procediment que estableix l'article 52 de la Llei d'Expropiació Forçosa, de 16 de desembre de 1954.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa, ha resolt:
  
Convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que estableix l'esmentat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualssevol tipus de drets i interessos sobre els béns afectats, hauran d'acudir personalment o representats per una persona degudament autoritzada i aportar els documents acreditatius de la seua titularitat i l'últim rebut de la contribució, i es podran fer acompanyar, a càrrec seu, dels seus perits i d'un notari, si ho consideren oportú.
  
Els alçaments d'actes es realitzaran en el lloc i en les dates següents:
  
- Ajuntament de Segorbe, sala de reunions de la segona planta, (plaça de l'Agua Limpia, 2).
  
- Dies 12 i 13 de desembre de 2000, a partir de les 09.30 hores.
  
L'ordre d'alçament d'actes es comunicarà a cada persona interessada mitjançant l'oportuna cèdula de citació, i la relació de titulars convocats apareixerà en el tauler d'edictes de l'ajuntament assenyalat.
  
En l'expedient d'expropiació, Iberdrola Distribución Eléctrica, SAU, assumirà la condició de beneficiària.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'aquesta resolució en els casos de titular desconegut o amb domicili ignorat; o en aquells en què, tot i haver-se intentat la notificació, no s'hi haguera pogut efectuar.
  
Castelló de la Plana, 25 d'octubre de 2000- El director territorial: Juan Elías Ramos Barceló.